OpenLLM-France/wikimedia huggingface dataset:
# Baxoa euskaraz

Baxoa Euskaraz Ipar Euskal Herriko ikastolen eta euskal ikasleen aldarrikapena da eta, baita ere, horren aldeko elkartea. Baxoa (frantsesez Baccalauréat, hizkuntza kolokialean bac eta lehenago bachot) Frantzian Goi Mailako ikasketak egin ahal izateko ezinbestean eskuratu behar den titulua da. Unibertsitatean sartzeko derrigorrezko azterketak dira, Hegoaldeko Unibertsitatera Sartzeko Ebaluazioa parekoa. Beraz, ikasleen ibilbide akademikoan garrantzi handiko azterketa da.
Lapurdi, Nafarroa Beherea eta Zuberoako ikasleek Baxoa azterketa, gaiak euskaraz ikasi arren, frantsesez egin behar dute. Urteak etorri urteak joan, Seaskako Etxepare lizeoko ikasleek oztopo berarekin egiten dute topo: nahiz eta ikasketak osoki euskaraz segitu, historia, geografia eta matematika ikasgaiak bakarrik pasa ditzakete euskaraz, gaineratekoak frantsesez egitera behartuak direlarik. Horregatik, ikasturte bukaerako datak hurbiltzen direnean, protestak eta manifestazioak egiten dira urtez urte.

## Bete gabeko hitza

Seaskak auzi honen inguruan gizarteratu duenez, 2019an Frantziako Hezkuntza Ministerioak, Euskararen Erakunde Publikoak (EEP) eta Sekaskak hitzarmen bat abiarazi zuten, baxoaren zati bat euskara hizkuntzan jorratu ahal izatea ahalbidetzen zuena. Zehazki, baxoko ahozkoaren parte bat euskaraz egiten ahalko zela adostu zuten. Izan ere, akordio hori Parisek ez du edonola ere bete, eta, oraingo honetan, horixe euskaraz jorratzeko ezezkoa ailegatu da. Hortaz aparte, Seaskatik nabarmendu dute hainbatetan hitzartu direla Bordeleko Unibertsitateko errektorearekin, eta hark ez duela edonola ere onartu 2019an hiru eragile hauexek sinatutako hitzarmen hauxe.

## Aldarrikapen batzuk

* 2013an: Baionan Baxoa Euskaraz eta Euskal Herrian Euskaraz taldeek Baxoa euskaraz egiteko eskubidea aldarrikatu zuten.
* 2014an Baxoa Euskaraz Elkartea Bernat Etxepare Lizeoko ikasleek sortu zuten talde gisa.
* 2021eko baxoan desobedientzia ariketa egin zuten Bernat Etxepare Lizeoko 40 ikaslek, eta erantzunak euskaraz eman zituzten. Azterketa horietan sarrera frantsesez idatzi zuten ikasleek, baina garapena eta ondorioak euskaraz. Ondoren azterketak Bordelera eraman zituzten, eta zuzentzaile frantsesek aztertu zituzten. Gehienek hogeiko nota posible batetik 3 eta 5en arteko nota izan zuten.

## Erreferentziak

* ↑ Bachot hitzetik dator euskaraz erabiltzen den hitza.
* ↑ https://www.argia.eus/albistea/baxoa-euskaraz-ikasleen-aldarrikapenak-indarrean
* ↑ https://www.naiz.eus/eu/info/noticia/20230320/baxoa-euskaraz-lortu-arte-mobilizatzen-jarraitzeko-konpromisoa-berretsi-du-seaskak
* ↑ https://www.elcorreo.com/zurekin/baxoa-euskara-hizkuntzan-20220602131323-nt.html
* ↑ https://www.berria.eus/euskal-herria/baxoa-euskaraz-egiteko-eskubidea-aldarrikatu-dute-baionan_80537_102.html
* ↑ SA, Baigorri Argitaletxea. (2021-07-28). «Baxoa euskaraz egitea ekintza «politikoa» dela diote zuzentzaileek» GARA (Noiz kontsultatua: 2024-02-13).

## Ikus, gainera

* Baxoa

## Kanpo estekak

* Azterketa euskaraz egiteko aldeko bideoa Youtuben.
* Baxoa Euskaraz Elkartearen aldarrikapena.
# Bojewyan

Bojewyan, Ingalaterrako Kornualles konderriko herrixka bat da.

## Kanpo estekak

* Datuak: Q4938666
* Multimedia: Bojewyan / Q4938666
# Bojnice

Bojnice Eslovakiako udalerri bat da, Prievidzako barrutian kokatuta. 19,92 km²ko azalera du eta 4922 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q788753
* Multimedia: Bojnice / Q788753
# Bojničky

Bojničky Eslovakiako udalerri bat da, Hlohoveceko barrutian kokatuta. 9,27 km²ko azalera du eta 1380 biztanle 2017ko datuen arabera.

## Historia

Idatzizko lehen aipamena 1113. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q788741
* Multimedia: Bojničky / Q788741
# Bojanowo udalerria

Bojanowo ([[:Media:|]] (Audio·[[:Image:|info]])) Poloniako Polonia Handiko voivoderriko landa-hiri udalerri bat da, Rawicz barrutian kokatuta. 123,5 km²ko azalera du eta 2017ko datuen arabera 8864 biztanle zituen.

## Kanpo estekak

* Udalaren webgunea
* Datuak: Q554563
* Multimedia: Gmina Bojanowo / Q554563
ieaPolonia Handiko voivoderriko udalerriak :
# Bojanów udalerria

Bojanów ([[:Media:|]] (Audio·[[:Image:|info]])) Poloniako Behe Karpatoetako voivoderriko landa-udalerri bat da, Stalowa Wola barrutian kokatuta. 179,33 km²ko azalera du eta 2017ko datuen arabera 7504 biztanle zituen.

## Kanpo estekak

* Udalaren webgunea
* Datuak: Q2179207
* Multimedia: Gmina Bojanów / Q2179207
ieaBehe Karpatoetako voivoderriko udalerriak :
# Bojniceko gaztelua

Bojniceko gaztelua (eslovakieraz: Bojnický zámok; hungarieraz: Bajmóci vár) Eslovakiako Bojnice udalerrian dagoen gaztelu bat da. XII. mendeko eraikina da, XIX. mendean zaharberritua, eta gaur egun Erromantizismo garaiko itxura izan arren, gotiko eta Berpizkundeko elementu batzuk ere gorde ditu. 1970ean Monumentu Kultural Nazional izendatua izan zen, urtero milak bisitari bertaratzen direlarik. Gainera, fantasia eta maitagarrien ipuinak gaitzat dituzten filmen ohiko eszenatoki ere bada.

## Parkea

Gaztelua zuhaitz ugariz osatutako parke batez inguratua dago. Bertan, Bojniceko zoologikoa dago, Eslovakiako zaharrena, gainera parkea bera baso moduan Strážov mendietan barneratzen da.

## Iruditegia

* Bojniceko gaztelua 2004ean.
* Bojniceko gaztelua udalerritik ikusita.
* Bojniceko gaztelua 2007an.
* Pálffy begiratokiko gurdia (gazteluaren barnean).

## Kanpo estekak

* Bojniceko gaztelua
* Castles.info - Bojniceko gaztelua
* Bojniceko gaztelurako bisita birtuala
* Datuak: Q1520849
* Multimedia: Bojnice Castle / Q1520849
# Bojnord

Bojnord (persieraz: بجنورد‎), Bojnourd eta Bujnurd ere deitua, Iran ipar-ekialdeko hiria da, Ipar Khorasan probintziaren hiriburua, Teherandik 701 kilometro ipar-ekialdera dagoena. 2011n 199.791 biztanle zituen.

## Geografia
### Klima

Datu klimatikoak (Bojnord) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 6.3 | 7.6 | 12.5 | 19.9 | 24.3 | 29.6 | 32.4 | 31.8 | 28.2 | 21.2 | 14.3 | 8.7 | 19.7 |
| Batez besteko tenperatura minimoa (°C) | −3.4 | −2.8 | 1.1 | 6.7 | 10.7 | 15.1 | 17.8 | 16.6 | 12.5 | 6.7 | 2.4 | −1.3 | 6.8 |
| Pilatutako prezipitazioa (mm) | 27.6 | 30.7 | 42.4 | 38.5 | 34.6 | 8.7 | 10.1 | 6.0 | 8.4 | 14.1 | 26.3 | 25.0 | 272.4 |
| Prezipitazio egunak (≥ 1 mm) | 11.1 | 11.5 | 12.8 | 10.6 | 9.6 | 3.6 | 2.6 | 2.0 | 2.4 | 5.6 | 8.3 | 10.1 | 90.2 |
| Iturria: worldweather ||||||||||||||

## Erreferentziak

* ↑ Iran: Major Cities. citypopulation.de (Noiz kontsultatua: 2017-2-23).
* ↑ Bojnoord, World Meteorological Organisation, worldweather.wmo.int

## Kanpo estekak

* Datuak: Q317946
* Multimedia: Bojnord / Q317946
# Blincourt

Blincourt Frantziako udalerria da, Oise departamenduan dagoena, Frantzia Garaia eskualdean. 2013an 105 biztanle zituen.

## Demografia
### Biztanleria

2007an Blincourt udalerrian erroldatutako biztanleak 105 ziren. Familiak 41 ziren, horien artean 11 pertsona bakarrekoak ziren (7 bakarrik bizi ziren gizonak eta 4 bakarrik bizi ziren emakumeak), 15 seme-alabarik gabeko familiak ziren eta 15 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 44 familiaren etxebizitza nagusia ziren, 2 bigarren erresidentzia ziren eta 2 hutsik zeuden. 32 etxeak ziren eta 17 apartamentuak ziren. 44 etxebizitza nagusietatik 12 bere jabearen bizilekua ziren, 28 alokairuan okupaturik zeuden eta 4 doan lagata zeuden; 4 etxek bi gela zituzten, 16 etxek hiru zituzten, 8 etxek lau zituzten eta 16 etxek bost zituzten. 38 etxek euren parking plaza propioa zuten azpian. 19 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Blincourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 4 | 60-64 | 0 |
| 0 | 55-59 | 4 |
| 0 | 50-54 | 0 |
| 12 | 45-49 | 4 |
| 4 | 40-44 | 8 |
| 4 | 35-39 | 0 |
| 4 | 30-34 | 0 |
| 4 | 25-29 | 4 |
| 4 | 20-24 | 8 |
| 12 | 15-19 | 0 |
| 0 | 10-14 | 4 |
| 4 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 80 ziren, horien artean 64 aktiboak ziren eta 16 inaktiboak ziren. 64 pertsona aktiboetatik 55 lanean zeuden (33 gizon eta 22 emakume) eta 10 langabezian zeuden (5 gizon eta 5 emakume). 16 pertsona inaktiboetatik 4 erretiraturik zeuden, 5 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 6 komertzioetatik, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 2 higiezinen enpresak ziren eta 1 administrazio publikoko enpresa zen.
2009an norbanakoentzat zegoen zerbitzu bakarra jatetxe zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1346688
* Multimedia: Blincourt / Q1346688
# Blind Date (1987ko filma)

Blind Date (euskaraz Zita Itsua), 1987ko Blake Edwards estatubatuarrak zuzendutako amodiozko komedia film bat da. Kim Basinger, Bruce Willis, John Larroquette eta William Daniels aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Walter Davis (Bruce Willis) lanarekiko adikzioa duen exekutibo bat da, bere bizitza pribatuari denbora gutxi eskeintzen diona. Egun batez, Yamamoto (Sab Shimono) japoniar bezeroarekin afari bat izateko bikote baten beharrean egongo da, hortaz, Ted (Phil Hartman) anaiak Nadia Gatesekin (Kim Basinger) joatea proposatuko dio, hirira iritsi berria den neska.

## Aktoreak

* Bruce Willis: Walter Davis
* Kim Basinger: Nadia Gates
* John Larroquette: David Bedford
* William Daniels: Harold Bedford epailea
* George Coe: Harry Gruen
* Mark Blum: Denny Gordon
* Phil Hartman: Ted Davis
* Stephanie Faracy: Susie Davis
* Alice Hirson: Muriel Bedford
* Stanley Jordan: Bere burua antzeztuz
* Graham Stark: Jordan the Butler
* Joyce Van Patten: Nadiaren ama
* Barry Sobel: Gasolindegiko langilea
* Armin Shimerman: Frantziar zerbitzaria
* Brian George: Jatetxeko jabea
* Jeannie Elias: Walterren idazkaria
* Dick Durock: Segurtasun zaindaria
* Sab Shimono: Yakamoto jauna
* Momo Yashima: Yakamoto andrea
* Herb Tanney: Ministroa
* Nicholas Rue: Atzealdeko tipo beldurgarria

## Kanpo loturak

* IMDBko fitxa irakurgai (Ingelesez)
# Blinded by the Light (2019ko filma)

Blinded by the Light 2019ko Gurinder Chadha ingeles zinema zuzendariaren komedia dramatiko filma da. Sarfraz Manzoorren bizitzan oinarrituta, iturri nagusia Greetings from Bury Park: Race, Religion and Rock N’ Roll bere liburua izan zen.

## Sinopsia

Oharra: Atal honek istorio osoa edo amaiera argitzen du.
1980ko hamarkadan, Ingalaterran, pakistandar jatorriko Javed nerabeak inguratzen duen mundua ulertzen ikasiko du Bruce Springsteenen musikaren bitartez.

## Aktoreak

* Viveik Kalra: Javed Khan
* Hayley Atwell: Ms. Clay
* Rob Brydon: Matten aita
* Kulvinder Ghir: Malik Khan
* Nell Williams: Eliza
* Dean-Charles Chapman: Matt
* Aaron Phagura: Roops
* Meera Ganatra: Noor Khan
* Jonno Davies: Michael
* Sally Phillips: Mrs. Anderson

## Erreferentziak

* ↑ (Ingelesez) How Sarfraz Manzoor's love for Bruce Springsteen's music inspired "Blinded by the Light". in: CBS This Morning. 2019-8-17.
* ↑ «Blinded by the Light» Berria 2019-09-14 CC BY-SA 4.0 lizentziapean.

## Kanpo estekak

* Datuak: Q60738658
* Multimedia: Blinded by the Light (film) / Q60738658
# Blind Phew

Blind Phew (euskaraz Phew Itsua) The Chieftains irlandar folk musika taldeak 1990. urteko Treasure Island ("Altxorraren Uhartea") filmako soinu bandarentzat sortu zuen abesti bat da. Musika talde honek filma horretaako soinu banda osoa jo zuen.

## Kanpo estekak

* Blind Phew abestia entzungai
* Datuak: Q12255375
# Blind Adventure

Blind Adventure 1933ko Ernest B. Schoedsack estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Richard Bruce, AEBetako biztanle aberats bat, oporretan da Londresen. Bertan, noraezean dabil laino artean «benetako bizitza ingelesean» murgiltzeko asmoz.

## Aktoreak

* Robert Armstrong - Richard Bruce
* Helen Mack - Rose Thorne
* Roland Young - Holmes the Burglar
* Ralph Bellamy - Jim Steele
* John Miljan - Regan, Gang Leader
* Beryl Mercer - Elsie, the Maid
* Tyrell Davis - Gerald Fairfax
* Henry Stephenson - Major Archer Thorne
* Laura Hope Crews - Lady Rockingham
* Forrester Harvey - Coffee Wagon Proprietor
* Marjorie Gateson - Mrs. Grace Thorne
* John Warburton - Reggie
* Phyllis Barry - Gwen

## Erreferentziak

* ↑ www.sansebastianfestival.com

## Kanpo estekak

* Datuak: Q4926498
# Blind Date (1959ko filma)

Blind Date 1959ko Joseph Losey estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Polizia-inspektore batek ezkondutako emakume baten hilketa ikertuko du. Susmagarri nagusia margolari gazte bat da, hildako emakumearen maitale ezkutua.

## Aktoreak

* Hardy Krüger: Jan Van Rooyer
* Stanley Baker: Morgan inspektorea
* Micheline Presle: Jacqueline Cousteau
* John Van Eyssen: Westover inspektorea
* Gordon Jackson: sarjentua
* Robert Flemyng: Sir Brian Lewis
* Jack MacGowran: postaria
* Redmond Phillips: auzitegiko medikua
* George Roubicek: polizia
* Lee Montague: Farrow sarjentua

## Erreferentziak

* ↑ www.sansebastianfestival.com

## Kanpo estekak

* Datuak: Q3422731
# Blindaje

Blindaje terminoak babes-hesi fisikoei egiten die erreferentzia, garraio- edo borroka-sistemetan erabiltzen direnak, etsaien suak eragindako kalteak murrizteko edo saihesteko.
Blindaje klasikoetan, lodiera jakin bateko metalezko plakak erabiltzen dira horretarako, babestu beharreko gorputzaren estalki gisa. Kontuan hartu beharreko faktore garrantzitsu bat blindajearen ondorioz gorputzari gehitzen zaion pisua eta honek blindatuaren maniobragarritasunean dituen ondorioak dira. Esaterako, tankeak eta itsasontziak pisu nabarmeneko blindaje sendoez horni daitezke, haien maniobragarritasun erlatiboa berez murriztua baita, jeep, kamioi edo garraio-hegazkin militar baten aldean, eta horrek maniobragarritasuna eskatzen du, eta ezin delako oso blindaje astunez hornitu.
Beste blindaje mota batzuk blindaje erreaktiboak dira, eta tankeei babes berezia ematen diete munizio lehergarrien aurka (tankeen aurkako blindajea).
Militarrentzako, poliziako eta baita zibilentzako jantziak daude, zuzeneko talketarako erresistentzia handia duten konposatu esponjosi edo gelatinosoetan oinarritutako armadura bereziarekin ( balen aurkako armadura ). Era berean, pertsonak garraiatzeko ibilgailuentzako babes-horma eta koraza batzuek, hala nola limusinak, blindaje hermetikoa dute bidaiaria metraila eta eraso balistiko zuzenetatik babesteko.
Munizio-blindajea proiektilei (munizio blindatua edo erdi blindatua) ematen zaien babes edo "gogortze" mota bat da, goian deskribatutako babes-blindajeak saihesteko edo neutralizatzeko, funtsean anti- blindaje gisa funtzionatzen duena.

## Kanpo estekak

* Datuak: Q11886611
* Multimedia: Armour / Q11886611
# Blindheim

Blindheim Alemaniako udalerria da. Bavaria estatuan kokatuta dago, [[Dillingen an der Donau (barrutia)|Dillingen an der Donau]] barrutian. 2014an 1.665 biztanle zituen 26,39 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q514914
* Multimedia: Blindheim / Q514914
# Blindsone

Blindsone 2018ko Tuva Novotny norvegiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Ama batek zailtasunak ditu bere alaba nerabearen krisia ulertzeko, eta tragedia batek familia osoa astinduko du.

## Aktoreak

* Pia Tjelta
* Oddgeir Thune
* Per Frisch
* Marianne Krogh
* Anders Baasmo Christiansen

## Erreferentziak

* ↑ www.sansebastianfestival.com

## Kanpo estekak

* Datuak: Q56452582
# Blindspot

Blindspot estatubatuar telesail dramatikoa da, Martin Gerok NBCrako sortua.

## Sinopsia

Oharra: Atal honek istorio osoa edo amaiera argitzen du.
FBIk Times Squaren emakume bat, bere iraganari buruzko oroitzapenik gabea, biluzik aurkitu du. Bidaia-poltsa baten barruan dago eta tatuaje korapilatsuz estalita. Berarekin dagoen agenteak bere burua erruduntzat jotzen du desagertu delako, benetako nortasuna zein den jakitean.
Bere aurkikuntzak misterio zabal eta konplexu bat jartzen du abian, FBIren arreta berehala bereganatzen duena. Hauek, aurkitutako emakumearen gorputzean tatuajeen mapa gertutik jarraitzen hasten dira, krimenen konspirazio zabal batera eramango dituztenak, eta, aldi berean, emakumeak bere nortasunari buruzko egia jakin dezan saiatzen dira.

## Aktoreak

* Jaimie Alexander: Alice "Remi" Kruger/Jane Doe
* Sullivan Stapleton: Kurt Weller
* Rob Brown: Edgar Reade
* Audrey Esparza: Tasha Zapata
* Ashley Johnson: Patterson
* Bill Nye: Bill Nye the Science Guy
* Ukweli Roach: Dr. Robert Borden / Nigel Thornton
* Marianne Jean-Baptiste: Bethany Mayfair
* Archie Panjabi: Nas Kamal
* Luke Mitchell: Ian "Roman" Kruger
* Michelle Hurd: Ellen "Shepherd" Briggs
* Ennis Esmer: Gord Enver / Rich.com
* Mary Elizabeth Mastrantonio: Madeline Burke

## Kanpo estekak

* Datuak: Q19858482
* Multimedia: Blindspot (TV series) / Q19858482
# Bašovce

Bašovce Eslovakiako udalerri bat da, Piešťanyko barrutian kokatuta. 4,04 km²ko azalera du eta 349 biztanle 2017ko datuen arabera.

## Historia

Idatzizko lehen aipamena 1113. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q791250
* Multimedia: Bašovce / Q791250
# Bašť

Bašť Txekiako udalerri bat da, Praga-Ekialdeko barrutian kokatua. 2018ko datuen arabera 2.522 biztanle zituen 7,8 km²ko azaleran.

## Kanpo estekak

* Udalaren webgune ofiziala
* Datuak: Q634006
* Multimedia: Bašť / Q634006
# Bdellovibrio

Bdellovibrio generoa bakterio Gram negatiboz osatua dago, bibrioiaren itxura dutenak (hortik izena). Bakterio txikiak dira (0,3 µm luze/ 0,8 µm zabal) eta flagelo bakarra dute, oso luzea. Flagelo horrek berebiziko abiadura ematen dio bakterioari, gai izanik segundo batean bere gorputzaren luzera bider 100 aldiz korritzeko.
Aerobio hertsia da eta ez du esporarik sortzen. Lur-zoruan eta ur-ingurumenetan bizi da (ur gazitan zein gezatan).
Beste bakterioen aldean Bdellovibriok berezko ezaugarria du: bakterioen bizkarroi hertsia da. Hots, bakterio honek beste bakterio batzuk (Gram negatiboak, batez ere) hil eta jaten ditu, bakterio horien zitoplasmako osagaiez elikatzen baita. "Bdello" hitzak, hain zuzen ere, "izaina" esan nahi du latinez. Bakteriofagoen antzera, Bdellovibrio guztiek beste bakterio batzuk infektatzen dituzte, haien barnean haziz eta haien lisia eraginez.
Bakterioak erasotzeko, Bdellovibriok abiadura handiz talka egiten du bere bakterio-harrapakinekin, flageloa dagoen beste aldeko muturretik. Entzima hidrolitikoren bat askatuz zelula horma suntsitzen du, nonbait, eta hormaren eta mintzaren artean dagoen tartean (tarte periplasmikoan) ugaltzen da. Bibrioi berriak askatuz eta parasitatutako bakterioa lisatuz bukatzen da Bdellovibrioaren garapen-zikloa.
Bdellovibrio bacteriovorus da genero honetako espezie ezagunena.

## Kanpo estekak

* (Ingelesez) Bdellovibrio
* (Gaztelaniaz) Bdellovibrio
* Datuak: Q136602
* Multimedia: Bdellovibrio / Q136602
* Espezieak: Bdellovibrio
# Bašnice

Bašnice Txekiako udalerri bat da, Jičíngo barrutian kokatua. 2018ko datuen arabera 204 biztanle zituen 6,08 km²ko azaleran.

## Kanpo estekak

* Udalaren webgune ofiziala
* Datuak: Q812766
* Multimedia: Bašnice / Q812766
# Baže Ilijoski

Baže Ilijoski (mazedonieraz: Блаже Илиоски; 1984ko uztailaren 9a - ) Ipar Mazedoniako Errepublikako futbolaria da.

## Selekzio nazionala

Ipar Mazedoniako selekzioarekin :
| Urtea | Partida | Gol |
| 2005 | 1 | 0 |
| 2006 | 1 | 0 |
| 2007 | 0 | 0 |
| 2008 | 0 | 0 |
| 2009 | 0 | 0 |
| 2010 | 4 | 0 |
| 2011 | 0 | 0 |
| 2012 | 0 | 0 |
| 2013 | 0 | 0 |
| 2014 | 3 | 0 |
| 2015 | 4 | 0 |
| Guztira | 13 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q486762
# Bdeněves

Bdeněves (alemanez: Wenussen) Txekiako udalerri bat da, Plzeň-Iparraldeko barrutian kokatua. 2018ko datuen arabera 669 biztanle zituen 4,77 km²ko azaleran.

## Kanpo estekak

* Udalaren webgune ofiziala
* Datuak: Q812790
* Multimedia: Bdeněves / Q812790
# Blue Ridge udalerria, Piatt konderria (Illinois)

Blue Ridge udalerria Ameriketako Estatu Batuetako Illinois estatuko udalerri bat da, Piatt konderrian. Azken zentsuaren arabera 1.382 biztanle zituen, 63.71 milia karratu (165.0 km$^2$) eremuan.

## Ekonomia

2020ko zentsuaren arabera, Blue Ridge udalerrian 617 etxebizitza zeuden. Per capita diru-sarrerak 32.582 estatubatuar dolar ziren.

## Kanpo estekak

* Datuak: Q4929753
# Blue Rapids (Kansas)

Blue Rapids Kansasko hiri bat da. Marshall konderrian kokatua dago. 2010ean 1.019 biztanle zituen, 5,14 kilometro koadrotan banatuta.

## Ikus, gainera

* Marshall konderria

## Kanpo estekak

* Datuak: Q1936616
* Multimedia: Blue Rapids, Kansas / Q1936616
# Blue Ridge (Alabama)

Blue Ridge Ameriketako Estatu Batuetako erroldak esleitutako leku bat da. Elmore konderrian dago, Alabama estatuan. 1.485 biztanle ditu, 20,370487 kilometro koadroko azaleran banatuta.

## Ikus, gainera

* Elmore konderria

## Kanpo estekak

* Datuak: Q1261683
# Blue Ridge (Texas)

Blue Ridge Texasko hiri bat da. Collin konderrian kokatua dago. 2010ean 822 biztanle zituen, 2,90 kilometro koadrotan banatuta.

## Ikus, gainera

* Collin konderria

## Kanpo estekak

* Datuak: Q969451
* Multimedia: Blue Ridge, Texas / Q969451
# Blue Ridge (Virginia)

Blue Ridge Ameriketako Estatu Batuetako erroldak esleitutako leku bat da. Botetourt konderrian dago, Virginia estatuan. 3.185 biztanle ditu, 15,774935 kilometro koadroko azaleran banatuta.

## Ikus, gainera

* Botetourt konderria

## Kanpo estekak

* Datuak: Q1376868
# Blue Ridge Manor (Kentucky)

Blue Ridge Manor Kentuckyko hiri bat da. Jefferson konderrian kokatua dago. 2010ean 767 biztanle zituen, 0,48 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2053717
# Blue Ridge mendiak

Blue Ridge mendiak (ingelesez: Blue Ridge Mountains) Estatu Batuetako ekialdeko mendigunea da, Appalacheen ekialdeko zatia hartzen duena. 990 kilometro luze da, Pennsylvaniatik Georgiaraino, eta 8-105 kilometro zabal. Mitchell mendia (2.037 metro) eta Mount Craig (2.026 metro), biak Ipar Carolinan kokatuak, dira gailurrik garaienak.

## Erreferentziak

* ↑ Blue Ridge, britannica.com

## Kanpo estekak

* Datuak: Q166755
* Multimedia: Blue Ridge Mountains / Q166755
# Blue River (Colorado)

Blue River Coloradoko herri bat da. Summit konderrian kokatua dago. 2010ean 849 biztanle zituen, 6,5136 kilometro koadrotan banatuta.

## Ikus, gainera

* Summit konderria

## Kanpo estekak

* Datuak: Q2264851
* Multimedia: Blue River, Colorado / Q2264851